CELEX: 51999PC0384
Language: da
Date: 1999-07-28
Title: Forslag til Rådets forordning (EF) om fastsættelse af de kornmængder, der skal stilles til rådighed i henhold til 1995-konventionen om fødevarehjælp Tidsrummet fra den 1. juli 1998 til den 30. juni 1999

Avis juridique important

|

51999PC0384

Forslag til Rådets forordning (EF) om fastsættelse af de kornmængder, der skal stilles til rådighed i henhold til 1995-konventionen om fødevarehjælp Tidsrummet fra den 1. juli 1998 til den 30. juni 1999  /* KOM/99/0384 endelig udg. - CNS 99/0162 */  

EF-Tidende nr. C 021 E af 25/01/2000 s. 0063 - 0064

Forslag til Rådets forordning (EF) om fastsættelse af de kornmængder, der skal stilles til rådighed i henhold til 1995-konventionen om fødevarehjælp - Tidsrummet fra den 1. juli 1998 til den 30. juni 1999(2000/C 21 E/11)KOM(1999) 384 endelig udg. - 1999/0162(CNS)(Forelagt af Kommissionen den 28. juli 1999)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1292/96 om fødevarehjælpspolitik og fødevarehjælpsforvaltning og om særlige aktioner til støtte for fødevaresikkerheden(1), særlig artikel 21,under henvisning til forslag fra Kommissionen(2),under henvisning til udtalelse fra Europa-Parlamentet(3), ogud fra følgende betragtninger:1995-konventionen om fødevarehjælp, der blev indgået for et tidsrum på tre år, og som har haft midlertidig gyldighed i Fællesskabet siden den 1. juli 1995, trådte i kraft den 8. juli 1996;konventionen om fødevarehjælp, der oprindelig var gyldig til den 30. juni 1998, er blevet forlænget til den 30. juni 1999, jf. konventionens artikel 22, stk. 2;det følger af artikel 21, stk. 1, i forordning (EF) nr. 1292/96, at Rådet skal fastsætte Fællesskabets andel af det samlede beløb for hjælp i form af korn i henhold til konventionen om fødevarehjælp som et samlet bidrag fra såvel Fællesskabet som medlemsstaterne, der bør fastsættes en fordelingsnøgle for tidsrummet fra den 1. juli 1998 til den 30. juni 1999;I henhold til artikel 21, stk. 2, i forordning (EF) nr. 1292/96 skal Kommissionen varetage koordineringen mellem Fællesskabet og medlemsstaterne af leveringen af hjælpen i form af korn i henhold til konventionen om fødevarehjælp, og påse, at Fællesskabets og medlemsstaternes samlede bidrag mindst når op på de mængder, der er fastsat i nævnte konvention -VEDTAGET FØLGENDE FORORDNING:Artikel 1Fællesskabets andel af den mængde på 1755000 tons korn, som Fællesskabet og dets medlemsstater som minimum skal stille til rådighed i henhold til 1995-konventionen om fødevarehjælp, andrager 1040800 tons for tidsrummet fra den 1. juli 1998 til den 30. juni 1999.Artikel 2Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT L 166 af 5.7.1996, s. 1.(2) EFT C 112 af 10.4.1997, s. 13.(3) EFT C 167 af 2.6.1997.Udkast til afgørelse truffet af repræsentanterne for medlemsstaterne, forsamlet i Rådet - Optages i Rådets mødeprotokolRepræsentanterne for medlemsstaterne, forsamlet i Rådet, fastsætter, at den mængde på 714200 tons korn, der udgør det bidrag, som medlemsstaterne i henhold til 1995-konventionen om fødevarehjælp skal yde som minimum for tidsrummet fra den 1. juli 1998 til den 30. juni 1999, fordeles som vist i det udkast, der ledsager Kommissionens forslag.>TABELPOSITION>